РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 5

от дистанционното заседание чрез видеоконферентна връзка на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
проведено на 24 февруари 2021 г.

Днес, 24 февруари 2021 г. от 14:00 часа се проведе дистанционно заседание чрез видеоконферентна връзка на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
                                   ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА
ДРАГОМИР  КОЯДЖИКОВ 
КРАСИМИР  ШЕКЕРДЖИЕВ 
	
От администрацията на Висшия съдебен съвет присъстват експертните сътрудници към комисията: Надежда Азманова – началник отдел „САОД“ в дирекция „ИТСС“.

Заседанието протече при следния дневен ред :

1. Обсъждане на проект на Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

2. Писмо от „Информационно обслужване“ АД относно актуализиране на мапинг таблици  в ПОНС.
 (Писмо вх.№ ВСС-495/19-22.02.21 г.)

3. Извлечение от решение по т.17 от протокол № 5/16.02.2021 г. на СК на ВСС относно искането на административния ръководител на РС – Сливница за прекратяване на командироване.

4. Доклад от Христина Тодорова-директор на дирекция „Международна дейност и протокол“ относно писмо от МП с приложен предварителен проект на доклад – Преглед на инвестиционната политика на България, изготвен от Организацията за икономическото сътрудничество и развитие.
(Отложена с решение по т. 2 от протокол № 3/10.02.2021 г. на КСКНСС)

По дневния ред: 

1. ОТНОСНО: Обсъждане на проект на Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

1.1. Възлага на г-жа Даниела Марчева председател на Комисия „Съдебна карта, натовареност и съдебна статистика“ към Съдийската колегия на ВСС да изготви окончателен проект на Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт с оглед направените в днешното заседание предложения и корекции.

1.2. Да се изпрати окончателния проект на Правилата на членовете на комисията, за съгласуване.
 
1.3. След съгласуване, и в случай, че няма забележки от страна на членовете на комисията, окончателният вариант на Правилата да се внесе в заседание на Съдийска колегия на ВСС, за обсъждане.

2. ОТНОСНО: Писмо от „Информационно обслужване“ АД относно актуализиране на мапинг таблици  в ПОНС.
 (Писмо вх.№ ВСС-495/19-22.02.21 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

          2.1. Приема за сведение писмото на „Информационно обслужване“ АД относно актуализиране на мапинг таблиците за отразяване на съответните процесуални действия от Приложение № 2.4 за наказателни дела и Приложение № 3.4 за граждански и търговски дела от Правилата за оценка на натовареността на съдиите с оглед автоматичното изчисляване на натовареността на съдиите в ЕИСС.

2.2. Да се изпрати писмото от „Информационно обслужване“ АД на постоянните работни групи по граждански, търговски и фирмени дела и по наказателни дела, сформирани с решение на КСКНСС по т. 7 от протокол № 7/27.05.2020 г., за изготвяне на становище в двуседмичен срок.

  3. ОТНОСНО: Извлечение от решение по т.17 от протокол № 5/16.02.2021 г. на СК на ВСС относно искането на административния ръководител на РС – Сливница за прекратяване на командироване.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

3.1. Приема за сведение извлечение от решение по т.17 от протокол № 5/16.02.2021 г. на Съдийската колегия на ВСС относно искането на административния ръководител на РС – Сливница за прекратяване командироването на съдии от РС – Сливница.

	3.2. Да се изпрати писмо до административния ръководител на РС – Сливница ведно с постъпилите материали от административния ръководител на Специализирания наказателен съд за изразяване на становище поддържа ли отправеното до КСКНСС искане за прекратяване командироването на съдии от РС – Сливница.

 4. ОТНОСНО: Доклад от Христина Тодорова-директор на дирекция „Международна дейност и протокол“ относно писмо от МП с приложен предварителен проект на доклад – Преглед на инвестиционната политика на България, изготвен от Организацията за икономическото сътрудничество и развитие.
(Отложена с решение по т. 2 от протокол № 3/10.02.2021 г. на КСКНСС)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Приема окончателен вариант на доклад за дейността на СК на ВСС относно постигнатия напредък и развитие по въпроси в областта „Правосъдна система“ като част от втория годишен доклад за върховенството на закона в ЕС за 2021 година.

4.2. Изпраща доклада по т. 4.1. на дирекция „Международна дейност и протокол“ към АВСС, по компетентност.

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“: / п /
		 ДАНИЕЛА МАРЧЕВА